23. 3. 90 De Europæiske Fællesskabers Tidende Nr. C 73/5 
STATSSTØTTE 
N 195/88 og N 200/88 
(Italien) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 73/03) 
Meddelelse fra Kommissionen i henhold til beslutning nr. 
3484/85/EKSF artikel 6, stk. 4, til de øvrige medlems­
stater og andre interesserede parter angående den støtte, 
som den italienske regering har besluttet at yde til 
Tirreno- og Siderpotenza-stålværkerne. 
Ved skrivelse nr. 2768 af 20. april 1988, som indgik til 
Kommissionens Generalsekretariat den 25. april 1988, 
anmeldte Italiens Faste Repræsentation to ovennævnte 
støttetilfælde til Kommissionen. 
Den 22. juni 1988 rettede Generaldirektoratet for 
Konkurrence en anmodning til de italienske myndig­
heder om supplerende oplysninger (skrivelse nr. 8637), 
som den hidtil ikke har modtaget noget svar på. Den 
meddelte de italienske myndigheder, at den uden disse 
oplysninger ikke ville kunne tage stilling til støttens fore­
nelighed med fællesmarkedet. 
Hvad angår Tirreno-stålværket bemærker Kommis­
sionen, at der er tale om en investering i energibesparelse 
til et beløb på 1 671 mio. lire, hvortil der den 12. juni 
1987 skal være ydet et rentelettet lån på 668 mio. lire, 
dvs. 40 % af investeringen, fra IRFIS (Istituto Regionale 
per il Finanziamento dell'industria Siciliana), som svarer 
til et rentetilskud på 500 mio. lire, som overtages af 
staten. 
Kommissionen har ingen oplysninger om lånerenten og 
lånets løbetid. 
Desuden vil der gennem Cassa per il Mezzogiorno 
kunne ydes et tilskud på 334 mio. lire (20 % af investe­
ringen). Kommissionen har ingen oplysninger om, hvor­
vidt dette tilskud er blevet udbetalt, og i givet fald på 
hvilket tidspunkt. 
Kommissionen skal minde de italienske myndigheder 
om, at energibesparelse ikke er omtalt i bestemmelserne i 
Kommissionens beslutning nr. 3484/85/EKSF og fælles­
skabsregler for støtte til jern- og stålindustrien (EFT nr. 
L 340 af 18. 12. 1985), på grundlag af hvilke der kan 
indrømmes en undtagelse fra det i EKSF-Traktaten s 
artikel 4, litra c), fastsatte generelle forbud mod støtte til 
denne sektor. Da den ikke er i besiddelse af oplysninger, som kan ændre ved denne vurdering, må den betragte 
støtten som omfattet af dette forbud. 
Hvad angår Siderpotenza bemærker Kommissionen, at 
der er tale om en investering til miljøforbedringsformål 
til et beløb på 2 550 mio. lire, hvortil der den 11. juni 
1986 skal være ydet et rentelettet lån på 1 020 mio. lire 
(40 % af investeringen) af Banca Nazionale del Lavoro 
svarende til et rentetilskud på 867 mio. lire, som over­
tages af staten. Kommissionen har ingen oplysninger om 
lånerenten og lånets løbetid. Kommissionen har ingen 
oplysninger om, hvorvidt dette tilskud er blevet udbetalt, 
og i givet fald på hvilket tidspunkt. Der vil endvidere 
gennem Cassa per il Mezzogiorno kunne ydes tilskud på 
765 mio. lire (30 % af investeringen) til denne investe­
ring. 
Kommissionen skal påpege over for de italienske 
myndigheder, at støtte til miljøbeskyttelse eventuelt kan 
undtages fra forbuddet på grundlag af beslutning nr. 
3484/85/EKSF, forudsat, at den er nødvendig til at 
fremme tilpasningen til nye lovbestemte miljøbeskyttel­
sesnormer mindst to år før disse normers ikrafttrædelse, 
og at støtten ydes i henhold til en generel støtteordning 
(beslutningens artikel 3, stk. 1). Desuden må støtten 
højst udgøre 15 % NSÆ, jf. samme beslutnings artikel 3, 
stk. 2. 
Kommissionen mener ikke på grundlag af de oplys­
ninger, den har til rådighed, at den pågældende støtte 
under henvisning til såvel det i EKSF-Traktatens artikel 
4, litra c), fastsatte forbud mod støtte til stålindustrien og 
til bestemmelserne i Kommissionens beslutning nr. 
3484/85/EKSF er forenelig med fællesmarkedet. 
Kommissionen opfordrer de øvrige medlemsstater og 
andre interesserede parter til senest en måned efter 
offentliggørelsen af denne meddelelse af fremsætte deres 
bemærkninger til de pågældende foranstaltninger. 
Bemærkningerne bedes sendt til: Kommissionen for De 
Europæiske Fællesskaber, Rue de la Loi 200, B-1049 
Bruxelles. 
Disse bemærkninger vil blive fremsendt til Italien.